Suuri osa psyykkisistä sairauksista paranee. Masennuksen saanut ei välttämättä sairastu uudelleen, ahdistus voi loppua, kun aiheuttajasta päästään eroon, ja syömishäiriöstä voi parantua oikealla hoidolla. Vakavimmissa sairauksissa oireet valitettavasti yleensä uusiutuvat, ja pahimmillaan lääkkeetkin vain pahentavat oireita. Miksi mieli sitten sairastuu, ja mitä mielen terveyden vaalimiseksi voidaan tehdä? Sairastunut mieli kuvaa yleisimpiä psyykkisiä sairauksia, niiden aiheuttajia, oireita ja hoitokeinoja. Se nostaa esiin ongelmia, joiden kanssa sairastuneet joutuvat kamppailemaan. Hyvää hoitoa voi edelleen olla hankala saada, ja sairauteen liittyy vaikeiden oireiden lisäksi usein häpeää. Teoksessa ääneen pääsevät sairastuneet ja heidän omaisensa. Haastatteluissa kuntoutujat kertovat sairautensa syistä, saamastaan hoidosta ja elämästään oireiden kanssa. Omaiset kuvaavat sairauden sävyttämää arkea, huolta ja syyllisyyttä, toivoa ja rakkautta.

Elävä iho : luonnon kosmetiikka / Maria Varon (371959), lukija Pinja Flink, kesto 4 h 27 min Elävä iho -kirja tarkastelee ihonhoitoa ja kosmetiikan vaikutuksia hieman laajemmasta näkökulmasta. Mikä ihomme tehtävä oikeastaan on ja miten voimme tukea sitä? Entä millaiset vaikutukset valitsemillamme kosmetiikkatuotteilla on meihin ja ympäristöömme? Muun muassa näihin asioihin pureudutaan kirjassa huippuasiantuntijoiden haastattelujen sekä kirjailijan oman vankan kokemuksen pohjalta. Mitä isommasta kokonaisuudesta on kyse, sitä vaikeampi sitä on hahmottaa ja suodattaa olennainen valtavasta informaatiotulvasta. Me ihmiset olemme osa valtavaa kokonaisuutta - luontoa - jonka kanssa olemme täydellisessä symbioosissa. Estenomi Maria Varon on työskennellyt luonnonkosmetiikan ja kokonaisvaltaisen ihonhoidon asiantuntijana ja kouluttajana vuodesta 2007 lähtien. Työskentely lukuisten eri brändien kanssa on tuonut ymmärrystä siitä, mitä kosmetiikka oikeastaan on ja miten sitä voidaan tehdä myös eettisesti kestävällä tavalla.

Kaukaisten saarten atlas : viisikymmentä saarta, joilla en ole koskaan käynyt enkä tule käymään / Judith Schalansky (373028), lukija Tapio Rauvala, kesto 3 h 34 min Judith Schalanskyn Kaukaisten saarten atlas vie lukijansa 50 saarelle ympäri maailman. Kaukaisten saarten atlas esittelee monenlaisia kulkijoita haaksirikkoutuneista tutkimusmatkailijoista paremman elämän tavoittelijoihin, vapautuneista orjista aarteenetsijöihin. Kaukokaipuun ja haaveilun alla hahmottuu myös vakavampia, paikoin jopa synkkiä pohjavireitä: eristäytyneen saaren matka paratiisista katastrofialueeksi voi olla yllättävän lyhyt.

Tanssivat karhut : tositarinoita vapaana elämisen vaikeudesta / Witold Szabłowski (373468), lukija Timo Mäkynen, kesto 7 h 15 min Karhut ja ihmiset vapauden vankilassa. Kommunismin kaaduttua Itä-Euroopassa poliitikkoja imitoivat, olutta nautiskelevat showkarhut vapautettiin opettelemaan karhumaisia tapoja. Samaten ihmiset olivat uuden edessä. Palkittu journalisti kuvaa rautaesiripun jälkeistä murrosta karhut ja ihmiset rinnastaen - sydämeenkäyvästi, humoristisesti ja omakohtaisesti.

Kahden virran maa : sivilisaation ja kristinuskon irakilainen tarina / Emil Anton (373295), lukija Tapio Rauvala, kesto 12 h 18 min